Tagore gadhah asma timur (nama alit) "Rabi", lair ing Jasanko Mansion, panjenenganipun putra saking Debendranath Tagore lan Sarada Devi, putra pungkasan saking sekawan welas putra. Sasampunipun ndhèrèk upacara "Upanayanam" ing yuswa enem welas taun,(Upayanam inggih punika upacara kanggé lare jaler ingkang badhé mlebet tataran Brahmacari tingkat kanggé mados ngèlmu). Tagore sareng kaliyan bapanipun tindak nilaraken Kolkata ing tanggal 14 Fèbruari 1873 kanggé nglaksanakaken laku ingkang panjang ing India. Panjenenganipun dhateng Shantiniketan lan Amritsar sadèrèngipun dhateng Dalhousie, salah satunggalipun bukit kanggé istirahat ing Himalaya. Wonten ing ngriki, Tagore sinau sajarah, astronomi, ngèlmu kawruh modern lan Basa Sansekerta, lan ugi nyinaoni karya sastra klasik.